Diari Oficial de la Generalitat Valenciana


Sumari del DOGV 4532, del 27-06-2003 (2003/7361)

Informació pública de la revaloració de càrregues del programa d'actuació integrada SUNP VI Sant Josep.
-------------------------------------------------------------------------------------------------------

### Dades del document

Número de DOGV
:   4532

Data del DOGV
:   27-06-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/7361


Organisme emissor
:   Ajuntament de Sagunt

Tipus de document
:   Anunci

Informació pública de la revaloració de càrregues del programa d'actuació integrada SUNP VI Sant Josep. [2003/Q7361]
  
Es fa saber mitjançant este edicte, que l'alcalde president, fent ús de les atribucions que li conferix la llei, ha dictat, amb data 9 de juny de 2003, la següent Resolució de l'Alcaldia número 2214:
  
Assumpte: expedient 25/2000. Pl. PAI SUNP VI, Sant Josep. Revaloració de càrregues.
  
Antecedents:
  
Atés que, en data 26 de juliol de 2001, el Ple de la corporació va aprovar de forma provisional el programa d'actuació integrada SUNP VI, Sant Josep, i va establir en la seua part expositiva que el preu total i tancat d'este era de 883.881.829 pessetes, impost sobre el valor afegit inclòs.
  
Atés que, remés per a l'aprovació definitiva, la Conselleria d'Obres Públiques, Urbanisme i Transports va exigir, en data 27 de maig de 2002, la necessitat d'obtenció de l'informe favorable per part de l'entitat de sanejament, ens autonòmic encarregat del tractament de les aigües residuals.
  
Requerit este informe per part de l'ajuntament, l'entitat de sanejament informa favorablement sobre la capacitat de tractament de les seues infraestructures, si bé ho subordinava al pagament d'un cànon de connexió, per un import de 1.137.600 euros.
  
Atés que per part de la Conselleria d'Obres Públiques, Urbanisme i Transports es procedix a l'aprovació definitiva del pla parcial en data 26 de febrer del 2003, extrem que es comunica a este ajuntament en data 25 de març de 2003.
  
Atés que, advertit de l'error en les dades de partida del càlcul del cànon, l'ajuntament sol·licita un aclariment a l'entitat de sanejament en data 14 d'abril de 2003.
  
Atés que per part de l'entitat de sanejament es dóna contestació en data 29 de maig de 2003, registre d'entrada número 8130, en què s'assenyala que efectivament és necessari reduir la quantitat del cànon a un import de 289.080 euros.
  
Necessitat de procedir a la revaloració de càrregues.
  
En relació amb la qüestió esmentada i la seua transcendència respecte del pressupost total i tancat acordat en el seu moment, és necessari fer les següents consideracions:
  
D'uns mesos a esta data, s'ha introduït un nou enfocament per l'entitat pública de sanejament d'aigües, dependent de la Conselleria de Medi Ambient, responsable del tractament de les aigües residuals.
  
Esta entitat ve exigint des de després de l'estiu de 2002 un cànon de connexió a les seues xarxes de tractament d'aigües residuals, en una quantia de 90 euros per habitant equivalent.
  
Hi ha 2 programes d'actuació integrada que s'han vist afectats fins a la data per este canvi de criteri, el de Camí a la Mar 1 i el de les unitats d'execució 1, 2 i 5, Palància Nord, a més del present.
  
Este criteri es pretén generalitzar per part de la entitat indicada.
  
La Conselleria d'Obres Públiques, Urbanisme i Transports, a més, ha adoptat també com a criteri el de sol·licitar per a sectors inclosos en sòl urbanitzable no programat, el preceptiu informe favorable per part de la entitat esmentada sobre suficiència de les instal·lacions per al tractament d'aigües residuals.
  
No es té constància que el criteri de finançament indicat haja sigut publicat en cap diari oficial, i es desconeix la llei que dóna suport a les quantitats concretes que s'estan exigint.
  
Pel fet de ser nou, és a més desconegut per gran part dels operadors com a agents urbanitzadors.
  
 A estos no se'ls pot exigir este coneixement, perquè durant huit anys de vigència de la Llei Reguladora de l'Activitat Urbanística, mai no va ser exigida cap quantitat per este concepte per part de l'entitat de sanejament.
  
Este ajuntament ha optat en els seus acords sobre el sector de Camí a la Mar 1 per usar la figura de la revaloració, pel fet de ser una circumstància imprevisible per a l'agent urbanitzador.
  
S'entén que fins que no es trobe generalitzada i assumida pels operadors, és un extrem que ha de seguir sent susceptible de tindre el mateix tractament de revaloració.
  
Amb la circumstància que, com s'ha indicat, esta quantitat té el caràcter de provisional, pendent de la seua fixació definitiva en el moment de la connexió, en execució del projecte d'urbanització.
  
Tractament procedimental:
  
En este expedient, el projecte d'urbanització està aprovat, atés que s'ha tramitat de forma simultània juntament amb el programa d'actuació integrada.
  
En l'article 67.3 de la Llei Reguladora de l'Activitat Urbanística, s'establix el següent:
  
«3. Amb motiu de l'aprovació del projecte d'urbanització o dels seus reformats es podrà modificar la previsió inicial de càrregues estimada anteriorment al programa, sempre que la variació obeïsca a causes objectives la previsió de la qual no haguera sigut possible per a l'urbanitzador en el moment de comprometre's a executar l'actuació. La revaloració de càrregues no podrà suposar modificació o increment en la part d'elles corresponent al benefici empresarial de l'urbanitzador per la promoció de l'actuació».
  
 Als efectes de la redacció del projecte de reparcel·lació, és necessari tindre en compte la premissa que l'import de les càrregues d'urbanització han d'estar fixades de forma certa.
  
La llei permet revalorar les càrregues, en els termes transcrits, durant la redacció del projecte d'urbanització.
  
En conseqüència, i atés que este ja es troba aprovat, serà necessari seguir el mateix el procediment per a la fixació de la quantitat indicada en concepte de revaloració.
  
Condicionants addicionals per al tractament de la quantitat indicada.
  
El projecte de reparcel·lació haurà de preveure els costs, provisionals, per este concepte, en la quantia i proporció que els corresponguen.
  
Les quantitats afectes que són costs d'urbanització, no podran admetre's en l'oportú projecte de reparcel·lació com susceptibles de ser retribuïdes en terrenys. Només podran ser retribuïdes a través de quotes d'urbanització, cosa que no suposarà un major benefici en la retribució de l'urbanitzador.
  
Estos projectes de reparcel·lació indicaran per a cada finca resultant, de forma separada respecte del total de costs, la quantitat provisional afecta al cost indicat.
  
No serà exigible el cobrament de cap quantitat per este concepte si no és el moment del seu pagament a l'entitat de sanejament, certificada i aprovada per l'ajuntament. Tot això sense perjuí de la possibilitat d'usar l'article 72.1.b de la Llei Reguladora de l'Activitat Urbanística.
  
Les quantitats aprovades provisionalment no donaran dret de cobrament de cap tipus.
  
No serà possible la liquidació definitiva dels projectes de reparcel·lació afectats fins que no s'haja pagat la quantitat indicada i es determine la quantitat certa que cal pagar pel concepte indicat.
  
En conseqüència, a la quantitat de 548.124.096 pessetes, impost sobre el valor afegit inclòs, caldrà afegir la de 289.080 euros per este nou concepte, i amb el tractament indicat.
  
A la vista del que s'ha exposat, resolc:
  
Primer
  
Obrir el període d'informació pública de la revaloració de càrregues del programa d'actuació integrada SUNP VI Sant Josep, en els termes indicats a la part expositiva.
  
Segon
  
Donar al este procediment la publicitat establida per la Llei 6/1994, Reguladora de l'Activitat Urbanística, a l'obertura de períodes d'informació pública de projectes d'urbanització, i en conseqüència, s'anunciarà mitjançant un edicte publicat en un diari d'informació general editat a la Comunitat Valenciana i ?posteriorment o simultània- en el Diari Oficial de la Generalitat Valenciana, i advertir de la possibilitat de formular al·legacions.
  
A més a més, abans de la publicació de l'edicte, caldrà remetre un avís amb el seu contingut al domicili fiscal dels qui consten al Cadastre com a titulars de drets afectats.